2021. gada Noteikumi Nr.

Rīgā (prot. Nr.   .§)

**Grozījumi Ministru kabineta 2020.gada 9.jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai"**

Izdoti saskaņā ar [Epidemioloģiskās drošības likuma](https://likumi.lv/ta/id/52951-epidemiologiskas-drosibas-likums) [3. panta](https://likumi.lv/ta/id/52951-epidemiologiskas-drosibas-likums#p3) otro daļu, [14.](https://likumi.lv/ta/id/52951-epidemiologiskas-drosibas-likums#p14) panta pirmās daļas 5. punktu, [19.](https://likumi.lv/ta/id/52951-epidemiologiskas-drosibas-likums#p19) panta pirmo un 2.1 daļu, [19.1 pantu](https://likumi.lv/ta/id/52951-epidemiologiskas-drosibas-likums#p19.1), [30. panta](https://likumi.lv/ta/id/52951-epidemiologiskas-drosibas-likums#p30) trešo daļu, [31. panta](https://likumi.lv/ta/id/52951-epidemiologiskas-drosibas-likums#p31) piekto daļu, [39. panta](https://likumi.lv/ta/id/52951-epidemiologiskas-drosibas-likums#p39) pirmo un otro daļu, [Covid-19 infekcijas izplatības pārvaldības likuma](https://likumi.lv/ta/id/315278-covid-19-infekcijas-izplatibas-parvaldibas-likums) [4. panta](https://likumi.lv/ta/id/315278-covid-19-infekcijas-izplatibas-parvaldibas-likums#p4) 1., 2., 3., 4., 5., 6., 7., 8., 9., 10., 11., 12., 13., 14., 15., 16., 17., 18. un 21. punktu, [6.1 panta](https://likumi.lv/ta/id/315278-covid-19-infekcijas-izplatibas-parvaldibas-likums#p6.1) otro daļu, [6.3 panta](https://likumi.lv/ta/id/315278-covid-19-infekcijas-izplatibas-parvaldibas-likums#p6.3) otro daļu, [6.4 panta](https://likumi.lv/ta/id/315278-covid-19-infekcijas-izplatibas-parvaldibas-likums#p6.4) otro daļu, [6.7panta](https://likumi.lv/ta/id/315278-covid-19-infekcijas-izplatibas-parvaldibas-likums#p6.7) pirmo, otro un trešo daļu un [10.4panta](https://likumi.lv/ta/id/315278-covid-19-infekcijas-izplatibas-parvaldibas-likums#p10.4) trešo daļu un [Farmācijas likuma](https://likumi.lv/ta/id/43127-farmacijas-likums) [5.](https://likumi.lv/ta/id/43127-farmacijas-likums#p5) panta 3. un 12. punktu

1. Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B.1., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 246. nr.; 2021, 2B., 4B., 9A., 14A., 22A., 25A., 29A., 35A., 38C., 40A., 46., 49A., 50A., 50C., 54A., 60 A., 64B., 71A., 76A., 82A., 83A., 84B., 85A., 92B., 95A., 102C., 104A., nr.) šādus grozījumus:

1.1. Izteikt 14.2 punktu šādā redakcijā:

"14.2 Aizliegts sniegt šādus pakalpojumus klātienē iekštelpās:

14.2 1. skaistumkopšanas pakalpojumu sniegšana (tai skaitā pirtīs, saunās);

14.2 2. fotopakalpojumus (izņemot fotogrāfiju izgatavošanu dokumentiem);

14.23. saimnieciskos pakalpojumus, kas saistīti ar izklaidi (tai skaitā naktsklubos, diskotēkās, akvaparkos (iekštelpās), slidotavās, spēļu zālēs, bērnu viesību organizēšanas vietās, izklaides un atrakciju centros, batutu parkos, bērnu rotaļu istabās, bērnu pieskatīšanas istabās (arī tirdzniecības centros).".

1.2. Papildināt noteikumus ar 14.4 un 14.5 punktu šādā redakcijā:

"14.4 Atļauts sniegt individuālos saimnieciskos pakalpojumus, kas saistīti ar ārtelpu atrakcijām (tai skaitā akvaparkos, izklaides un atrakciju centros, batutu parkos) ārtelpās, ievērojot šādas epidemioloģiskās drošības prasības:

14.4 1. saimniecisko pakalpojumu sniegšanas vietas klātienē ārtelpās, kas saistīta ar izklaidi, darbu klātienē uzsāk ne agrāk kā plkst. 6.00 un beidz ne vēlāk kā plkst. 22.00;

14.4 2. apmeklētāji un darbinieki lieto mutes un deguna aizsegus vietās, kur ir intensīva cilvēku plūsma un nav iespējams ievērot 2m distanci. Bērni līdz 7 gadu vecumam mutes un deguma aizsegus var nelietot;

14.4 3. nodrošināti 70% spirtu saturošus dezinfekcijas līdzekļu pieejamību apmeklētājiem pirms un pēc inventāra/atrakcijas izmantošanas;

14.4 4. iespēju robežās samazināts kopīgi lietoto virsmu un priekšmetu skaits, veikta regulāra (pēc katra klienta) virsmu, tai skaitā inventāra un darba aprīkojuma, tīrīšana un dezinfekcija, izmantojot 70 % spirtu saturošus roku un virsmu dezinfekcijas līdzekļus;

14.4 5. organizēta apmeklētāju plūsma, nodrošinot distances ievērošanu starp dažādu mājsaimniecību locekļiem atbilstoši šo noteikumu 14.1 punktā noteiktajam;

14.4 6. vienai personai nodrošināts ne mazāk kā 20 m2 no publiski pieejamās teritorijas platības;

14.4 7. atļauts nodrošināt iekštelpās apmaksu, inventāra izsniegšanu, labierīcības, nodrošinot šo noteikumu 15. punktā noteiktās prasības;

14.4 8. atļauts izmantot iekštelpu ģērbtuves, nodrošinot ne vairāk kā 25% piepildījumu;

14.4 9. ir noteikta atbildīgā persona, kas organizē šajos noteikumos noteikto epidemioloģisko drošības pasākumu īstenošanu pakalpojuma sniegšanas vietā. Šī persona:

14.4 9.1. atrodas pakalpojuma sniegšanas vietā tā darbības laikā;

14.4 9.2. pēc uzraudzības un kontroles iestādes amatpersonas pieprasījuma sniedz nepieciešamo informāciju par epidemioloģiskās drošības pasākumu īstenošanu pakalpojuma sniegšanas vietā;

14.4 9.3. objektīvi pārbaudāmā veidā identificē un norāda kontroles laikā pakalpojuma sniegšanas vietā esošo apmeklētāju skaitu;

14.4 10. apmeklētājiem redzamās vietās (vismaz pie ieejas un kases) ir izvietota skaidri salasāma publiski pieejama informācija, tai skaitā svešvalodās, par maksimāli pieļaujamo personu skaitu, kas vienlaikus var atrasties pakalpojuma sniegšanas vietā, kā arī šo noteikumu 14.4 9. apakšpunktā minētās atbildīgās personas kontaktinformācija un policijas palīdzības tiešais tālruņa numurs “110”.".

14.5 Dabas takās tiek ievērotas šo noteikumu 6. un 14.1 punktā minētās prasības.”.

1.3. Izteikt 20.punktu šādā redakcijā:

"20. Sabiedriskās ēdināšanas vietās drīkst izsniegt ēdienu līdzņemšanai, kā arī, sabiedriskās ēdināšanas vietas drīkst sniegt pakalpojumus iekštelpās šo noteikumu 38.34 punkta minētām personām, ja tiek nodrošinātas šo noteikumu 38.34 1., 38.34 2., 38.34 3. un 38.34 10. apakšpunktos minētās prasības, kā arī:

20.1. pie viena galdiņa atrodas ne vairāk kā četras pilngadīgas personas, neskaitot nepilngadīgus bērnus (taču ne vairāk kā 10 personas kopā), ne vairāk kā no divām mājsaimniecībām;

20.2. tiek nodrošināts vismaz divu metru attālums starp pie dažādiem galdiņiem sēdošajām personām;

20.3. galda piederumus, trauku komplektus un salvetes katram apmeklētājam izsniedz individuāli;

20.4. pēc katras ēdienreizes (katra apmeklētāja) galdiņus dezinficē;

20.5. tiek nodrošināta regulāra telpu mehāniskā ventilācija (nodrošinot ne vairāk kā 1000 ppm) vai tiek nodrošināta nepārtraukta svaiga gaisa pieplūde caur logiem;

20.6. sabiedriskās ēdināšanas vietas darbu klātienē uzsāk ne agrāk kā plkst. 6.00 un beidz ne vēlāk kā plkst. 24.00. Sabiedriskās ēdināšanas vietas pēc plkst. 24.00 drīkst izsniegt ēdienu tikai līdzņemšanai;

20.7. ir noteikta atbildīgā persona, kas organizē šajos noteikumos noteikto epidemioloģisko drošības pasākumu īstenošanu sabiedriskās ēdināšanas pakalpojuma vietā. Šī persona:

20.7.1. atrodas sabiedriskās ēdināšanas pakalpojuma sniegšanas vietā tā darbības laikā;

20.7.2. pēc uzraudzības un kontroles iestādes amatpersonas pieprasījuma sniedz nepieciešamo informāciju par epidemioloģiskās drošības pasākumu īstenošanu sabiedriskās ēdināšanas pakalpojuma vietā;

20.7.3. objektīvi pārbaudāmā veidā identificē un norāda kontroles laikā sabiedriskās ēdināšanas pakalpojuma sniegšanas vietā esošo apmeklētāju skaitu;

20.8. apmeklētājiem redzamās vietās (vismaz pie ieejas un kases) ir izvietota skaidri salasāma publiski pieejama informācija, tai skaitā svešvalodās, par maksimāli pieļaujamo personu skaitu, kas vienlaikus var atrasties pakalpojuma sniegšanas vietā, kā arī šo noteikumu 20.7. apakšpunktā minētās atbildīgās personas kontaktinformācija un policijas palīdzības tiešais tālruņa numurs “110”;

20.9. uzturoties sabiedriskās ēdināšanas pakalpojuma sniegšanas vietā, darbinieki un apmeklētāji lieto mutes un deguna aizsegus, izņemot laiku, kad apmeklētāji sēž pie galda;

1.4. Aizstāt 20.17. apakšpunktā vārdus “pašvaldības policijas kontaktinformācija” ar vārdiem “policijas palīdzības tiešais tālruņa numurs “110””.

2. Šo noteikumu 1.3.punkts stājas spēkā 2021.gada 15.jūnija.

Ministru prezidents A. K. Kariņš

Ministrs J.Vitenbergs